遊長安諸寺聯句 光宅坊光宅寺 中禪師影堂聯句
作者：段成式
朝代：唐

paragraphs: 名下固無虛，敖曹貌嚴毅。
洞達見空王，圓融入佛地。
一言當要害，忽忽醒諸醉。
不動須彌山，多方辯無匱。
坦率對萬乘，偈荅無所避。
爾如毘沙門，外形如脫履。
但以理爲量，不語怪力事。
木石摧貢高，慈悲引貪恚。
當時乏支許，何人契深致。
隨宜詎說三，直下開不二。